Kiirekasvuline kõrgeid õhulisi puhmikuid moodustav mitmeaastane ilutaim roosõieliste (Rosaceae) sugukonnas. Piklikud pudeliharja meenutavad kreemvalged õisikud asuvad kaarduvate varte tipus ja kõrguvad tumerohelise lehestiku kohal. Sobib kasvatamiseks looduslähedase planeeringuga istutusaladel ja maakodude naabruses, kus pinnas on kogu kasvuperioodi kestel piisavalt niiske ning kasvukoht valguseküllane. Head partnerid on talle teised sarnaste kasvunõuetega kõrgekasvulised püsikud, näiteks kukekannused, lihtõielised kollased ja ruuged päevaliiliad, mitmed kõrrelised jt. Paljundada saab kevadel jagamisega ning seemnetega. Annab üsna hästi ka isekülvi. Soovituslik istutusnorm haljastamisel on 5 taime m2-le.
#000001